ગુજરાતમાં લોકસભાની ભાજપે તૈયારીઓ શરૂ કરી દીધી છે. રાજ્યમાં 26 લોકસભાની બેઠક માટે 78 નેતાઓની પ્રભારી, ઇન્ચાર્જ અને સહ ઇન્ચાર્જની નિમણુંક કરી દેવાઈ છે. આજથી મુખ્યમંત્રીના બંગ્લા પર ભાવનગર, સુરેન્દ્રનગર, જામનગર અને અમરેલી બેઠક પર ચર્ચા હાથ ધરાઈ છે. આ બેઠકમાં આ 4 લોકસભા સાથે જોડાયેલા તમામ અગ્રણીઓને હાજર રહેવા આદેશ કરાયો હતો. ભાજપે સૌ પ્રથમ નબળી બેઠકો પર હાથ અજમાવ્યો છે. અમરેલી અને વિધાનસભાના વિરોધપક્ષના નેતાનો ગઢ છે. ભાવનગર એ ભાજપના પ્રદેશ પ્રમુખનો ગઢ ગણાય છે. આ બંને બેઠકો ભાજપ અને કોંગ્રેસ માટે અતિ મહત્વની છે. ગુજરાતમાં લોકસભાની તૈયારીઓ વચ્ચે હજુ કોંગ્રેસ ઉંઘમાં છે. તેના સંગઠનના ઠેકાણા નથી અને ભાજપે લોકસભાની તૈયારીઓ શરૂ કરી છે. ગુજરાતમાં આ વર્ષે ભાજપ માટે કપરાં ચઢાણ છે. આમ છતાં ભાજપને 3થી 4 બઠોકનું નુક્સાન જાય તેવી સંભાવના રાજકીય અગ્રણીઓ માંડી રહ્યાં છે.